# Referat af Bestyrelsesmøde 11/9-2012

Referent: Søs

Til Stede: Randi, Lene, Anne, Preben, Rune og Søs

### 1) Bestyrelsen 2013: Hvem er på valg, hvem bliver, hvem går og kan vi finde nogen andre i klubben der melder sig?

* *Randi vil gerne stoppe som formand. Men fortsætter som træner.*
* *Søs vil gerne stoppe helt i klubben. Hun har ikke tid til det hele længere.*
* *Preben vil gerne stoppe som suppleant. Men fortsætter med græsslåningen.*

*Vi mangler altså bestyrelsesmedlemmer i det nye år. Vi vil prøve at spørge dem som vi umiddelbart tænker kunne være interesserede herefter sender Randi en mail ud til alle klubbens kursister ang. Nye medlemmer til bestyrelsen. Mon ikke det kan lade sig gøre at finde nogle nye kræfter.*

### 2) Skal vi fortsat være an ren agilityklub, eller skal vi tage andre aktiviteter ind som fx dogdancing, rally, lydighed i klubben, se nedenstående uddrag af mail fra Sonja.

*Bestyrelsen er meget positive overfor Sonjas forslag. Vi hilser Kate velkommen i trænertruppen som føl. Vi forventer selvfølgelig at hun inden vi betaler for instruktøruddannelse går som føl/træner i en periode. Desuden er der bred enighed om at det er fint med andre aktiviteter i klubben, agility vil dog fortsat være hovedaktiviteten.*

### 3) Hegnsprojektet, orientering

*Randi har mødtes med kolonihaveforeningen som sætter hegn op på indersiden af vores hegn. De skal have en nøgle til klubben i en periode, til gengæld slipper vi for at deltage yderligere i projektet. Det kommer i øvrigt heller ikke til at koste os noget.*

### 4) Klubmesterskab: Hvem gør hvad?

*Planlægningen sættes i gang.*

*Randi har skaffet en dommer: Palle fra Amagerlands agility forening.*

*Anne laver et program ud fra tilmeldingerne på doodlen.*

*Alle mødes kl. 9. Bestyrelsen mødes kl. 8 til klargøring af banen, morgenbrød osv.*

*Vi skal have købt en gave til Palle. Det gør Zainab.*

*Randi laver frokost og køber også morgenmad med. Søs kører Randi og al maden.*

*Rune laver for sjov bane!*

*Anne kan skaffe sodavand som vi kan sælge.*

*Lene står for dommersedler og indskrivning og betaling fra kursisterne.*

### 5) Arbejdsdag: Vi trænger til at få ordnet alt muligt lad os forsøge os med en arbejdsdag.

*Vi udskyder projektet til foråret. Det er primært hækken der skal klippes.*

### 6) Økonomi: Noget nyt?

*Nej. Der er ikke noget nyt…*

*Lene og Søs er i gang med at tjekke betaling fra kursisterne. Det er dog lidt svært nu hvor Søs ikke længere har adgang til kontoen.*

### 7) Træneruddannelse: har vi råd til at sende nogen af sted på instruktørkursus i efteråret?

*Ja, det skal der være råd til.*

### 8) Evt.

*Klubtøj: Søs har bestilt nogle prøver på noget klubtøj, desværre nåede det ikke at komme inden mødet. Vi håber det snart kommer og så kan man evt. komme hjem til Søs og prøve at føle og mærke. Bestyrelsen er enige om hver enkelt betaler for det de gerne vil have, men at klubben betaler for evt. startomkostninger i forbindelse med tryk osv.*

*Firmaet hedder Rønde Ruby* [*www.rrtryk.dk*](http://www.rrtryk.dk)

*Udlån af klubben til hundeleg. Dette kan vi desværre ikke imødekomme. Søs mailer svar til dem der spurgte.*

*Julefrokost for trænere og bestyrelse: Ja!!! Randi laver en doodle.*

### 9) Næste møde

*d. 7/10-12 kl. 15.00 hos Lene, Nordborggade 3 2.tv. Der står Toft på dørtelefonen.*

*Fra Sonja: Vi har fået rigtig mange positive tilbagemeldinger fra kursisterne, og nogle af dem har spurgt, om vi ikke laver et fortsætterkursus. Kate og jeg har snakket om, at det kunne vi godt gøre. Jeg er godt nok selv ret booket, men man kunne måske lave noget med, at det kun var hver 14. dag og enten om lørdagen eller søndagen. Jeg ved ikke, om jeg ville kunne overskue det her først på efteråret (med træning til OEC und so weiter), men indtil videre er det jo også bare noget, vi snakker om.*

*Men... hvis det er noget, vi skal fortsætte med, og hvis vi skulle finde på at oprette endnu et begynderhold på et tidspunkt, så mener jeg, at det bør være mere formelt i regi af DAF - dvs. at Kate skal tilknyttes klubben som træner (så hun også får de fordele, der er ved at være træner, og ikke bare skal bruge "gratis" tid på det, sådan som hun gør her i sommer), at betalingen skal foregå via DAF's konto osv. Kate ville i så fald kunne være føl hos mig (bare formelt set, vi er selvfølgelig instruktører på lige fod), indtil hun kunne få DGI's instruktørgrunduddannelse og blive "fuldgyldig" træner i klubben.*

*Det kræver jo, at klubben er interesseret i at bruge penge på at uddanne hende, så vi kan få hende som instruktør. Hun træner jo ikke agility (har for flere år siden løbet agility med Sally, men det er ikke der, hendes interesse ligger) - men til gengæld vil hun udover at undervise i Freestyle også kunne undervise på f.eks. tricks-, hvalpe- og unghundehold. Hun har gået føl hos Anja i halvandet år eller noget i den retning, og sidste sæson stod hun alene for unghundeholdet og havde også flere gange hvalpeholdet alene, når Anja ikke havde mulighed for at være der. Udover at have været hjælpetræner på de faste hold har hun også været hjælpetræner på mange af endagskurserne, f.eks. motivationskurset og intro til HTM/Freestylekurset. I princippet kunne hun jo bare slå sig op som træner, hvis hun ville, men hun kunne godt tænke sig at være tilknyttet en klub og have trænerkollegaer og vil også gerne have en formel uddannelse at kunne vise frem (selvom hun godt ved, hvad jeg synes om DGI's grunduddannelse ;-)).*

*Det vil jo kræve, at vi tænker lidt anderledes og ikke længere kun er en agilityklub. Men vi har jo allerede i forvejen snakket om, at Anne måske gerne vil undervise er rallyhold (hvilket jeg synes er en super idé, der er jo stor interesse for rally). Jeg forestiller mig, at vi kunne lave en model a la den de f.eks. har i Amagerklubberne, hvor kursisterne betaler et fast kontingent på f.eks. 100 kr. pr. halvår og derudover betaler et kursusgebyr pr. hold, de melder sig til. Jeg kan i hvert fald umiddelbart se en økonomisk fordel i det, idet vi vil kunne tage flere kursister ind, hvis vi tilbyder flere hold, og der er måske også nogle af vores nuværende kursister, der ville være interesseret i at melde sig til et ekstra hold udover agility. Derudover kunne vi også have hvalpe- og unghundehold, som vi kunne sluse de unge hunde igennem, inden de er klar til agility - man kunne jo sagtens gøre sådan, at man der introducerer elementer af det, I p.t. laver på pre-agility, så hundene ville være bedre klædt på og kunne komme hurtigere i gang med agilityen, når de kom så langt (om ikke andet er den grundlæggende lydighed og kontakt jo i hvert fald en fordel).*

*Vi snakker jo tit om, at vi - udover ikke at have nok trænere - ikke har nok plads/ugedage til at oprette flere hold. Men i efterårssæsonen er torsdag aften jo faktisk fri, og man kan jo også tage lørdag og søndag i brug, sådan som du har gjort med dine hold. Kate har i hvert fald intet imod at undervise i weekenden. Jeg tænker, at det godt kan lade sig gøre.*